巴哼语

巴哼语是苗瑶语族苗语支一種语言，母语人口主要是分布拉中国贵州个黎平、从江、广西个融水、三江、龙胜、湖南个隆回、洞口、辰溪、溆浦、通道、城步、新宁、绥宁（算瑶族）搭著越南河杨个北光、箐门、黄树皮、宣光个霑化、安山（算巴天族）。

 释名 
贵州、广西、河江、宣光个巴哼语人自称“巴哼”[pa˧˩ŋ̥ŋ˧˥]，湖南个巴哼语人自称“噷奈”[m̥m˧˥nai˧]。ŋ̥ŋ、m̥m是方音差异，齐巧好用汉语两隻清鼻音叹词“哼”“噷”翻译。后者北语译作“唔奈”， 侪不妥当。越南官方讴“Pà Thẻn”作兴源自汉语“八姓”。

 方言 
 北部：贵州
 南部：广西、河杨、宣光
 噷奈：湖南
语音方面，噷奈搭南部方言邪像。词汇方面，南、北方言搭噷奈方言亲疏推扳不大，但南、北方言之间相对要近交关。

箇眼闲话老早侪当著布努语个方言，后首发现从声母演化、同源词统计两種角度看，侪应该独立。